Donostia Ospitalea - Wikipedia, entziklopedia askea.

# Donostia Ospitalea

### Wikipedia(e)tik

Donostia Ospitalea Gipuzkoako ospitale nagusia da eta gaur egungo handiena Euskal Herrian, oheei eta beste adierazle batzuei dagokienez.

2005ean 1.172 ohe zituen, ia 50.000 ingresu eduki zituzten urte hartan, ia 30.000 ebakuntza egin zituzten, 666.000 kanpo kontsulta inguru eta ia 145.000 larrialdi atenditu.

Donostian kokatuta dago, Zorroaga auzoan.

## [aldatu] Historia

Historikoki, Donostiako ospitaleak hiru izan dira: Arantzazuko Erresidentzia, Gipuzkoako ospitalea eta Amarako ospitalea edo "Toraxeko Gaixotasunen ospitalea". Hiru hauetaz gain, laugarren eraikin bat izan zen lehena eremu hartan egindakoa: Psikiatriako pabiloia Azken hau da zaharrena, 1953ko abuztuaren 12an inauguratu baitzuten. Tuberkulosiaren gaixoak atenditzeko sortu zuten, beti ere.

Bestela, 1960ko martxoaren 19an inauguratu zuten Ospitale Probintziala edo Gipuzkoakoa, erizaintzaren eskola izateko egin zuten eraikinean. Urte hartan bertan, abuztuaren 15ean Residencia Sanitaria del Seguro Obligatorio de Enfermedad zelakoa, erresidentzia, zabaldu zuten.

Osakidetzaren sorrerarekin, hiru zentroak bertan sartu zituzten, 1985etik aurrera. Halaber, izen berriak hartu zituzten, Arantzazuko, Gipuzkoako eta Amarako ospitaleak alegia.

Azkenik, 1997an ekin zioten hiru ospitaleak batzeko prozesuari.

## [aldatu] Ikus, gainera

- Euskal Herriko ospitaleak
- Euskal Herriko medikuntzaren historia

## [aldatu] Kanpo loturak

- Donostia Ospitalearen webgunea

| Euskal Herriko ospitale publikoak |
Basurtuko Ospitalea • Bidasoako Ospitalea • Debagoieneko Ospitalea • Donostia Ospitalea • Galdakaoko Ospitalea • Gurutzetako Ospitalea • Klinika Unibertsitarioa • Mendaroko Ospitalea • San Eloy Ospitalea • Santiago Ospitalea • Txagorritxu Ospitalea • Virgen del Camino Ospitalea • Zumarragako Ospitalea

"http://eu.wikipedia.org../../../d/o/n/Donostia_Ospitalea_1720.html"(e)tik eskuratuta

Kategoriak: Gipuzkoako ospitaleak • Donostia

##### Views

- Artikulua
- Eztabaida
- Oraingo berrikuspena

##### Bilatu